# 6M: Prøveeksamen ’Det tredje rige’

**Modulets formål:**

* Prøveeksamen (forberedelsesdelen)

 

|  |
| --- |
| **Modulplan:**   1. **Prøveeksamen (individuel)** |

# 1. Prøveeksamen

**Opgave:** Læreroplæg + prøveeksamen (forberedelsesdelen).

I har tidligere øvet eksamen ud fra kildesæt (faktisk flere gange). Tiden sig nærmer for en evt. ægte eksamen, så derfor bruger vi i alle forløb fremadrettet tid på at træne eksamen. Du skal som udgangspunkt gøre det, der står på forsiden af eksamenssættet:

”I forberedelsestiden skal du opstille to til tre problemstillinger. Problemstillingerne skal tage udgangspunkt i det udleverede materiale. Du skal udarbejde et oplæg, hvor du besvarer dine problemstillinger. I oplægget skal du inddrage det udleverede materiale **og** relevant materiale fra undervisningen (kontekst via pensum). Du har 7-10 minutter i starten af selve eksaminationen til at præsentere dit oplæg. Du har ca. 90 minutters forberedelse.”

Brug evt. nedenstående tjekliste til din prøveeksamen. Alle hjælpemidler bortset fra internet er tilladt i forberedelsen til den rigtige eksamen.

|  |  |
| --- | --- |
| **Tjekliste (90 min. forberedelsestid)** | **Sæt kryds** |
| Jeg har forberedt et oplæg på ca. 7-10 min., hvor mine to-tre problemstillinger præsenteres, analyseres og diskuteres under inddragelse af prøvematerialet (kildesæt), historisk metode, begreber og viden fra forløbet (kontekst via pensum). |  |
| Jeg har på baggrund af prøvematerialet opstillet to-tre historiefaglige problemstillinger. |  |
| Jeg inddrager i mere eller mindre grad alle kilder fra prøvematerialet i besvarelsen af mine problemstillinger. |  |
| Jeg anvender relevante metoder, teorier (om muligt), begreber og viden i besvarelsen af mine problemstillinger. |  |
| Jeg kan forklare, hvordan alle kilder i prøvematerialet kan bidrage til besvarelsen af mine problemstillinger. |  |
| Jeg har udvalgt centrale kildekritiske overvejelser til alle kilder. |  |
| Jeg er opmærksom på, at mine kildekritiske overvejelser skal give mening i forhold til mine problemstillinger. |  |
| Jeg anvender centrale citater og nedslag i kilderne - herunder detaljer fra billeder/fotos og konkrete taleksempler fra statistikker (hvis disse indgår). |  |
| Jeg læser på tværs af kilderne, således de enkelte kilder sammenlignes og forskelle/ligheder understreges. |  |
| Jeg undgår redegørelser, præsenterer kort konteksten og dykker med det samme ned i analysen og diskussionen af problemstillingerne. |  |
| Jeg har forberedt mig på at perspektivere bredt ud i prøvematerialet og det gennemgåede forløb. |  |
| Jeg har tænkt over forskellige perspektiveringer op til i dag. |  |
| Jeg har skrevet mine problemstillinger ned til lærer og censor (det er ikke et krav at gøre dette). |  |
| Jeg har medbragt alle relevante materialer til eksamen. |  |
| Jeg har orienteret mig godt i de faglige mål således, at jeg f.eks. kan inddrage viden om historiebrug, periodisering og samfundsmæssige forandringer. |  |